Diari Oficial de la Generalitat Valenciana


Sumari del DOGV 4024, del 19-06-2001 (2001/5856)

OrdRe de 6 de juny de 2001, de la Conselleria de Medi Ambient, per la qual es fixen els períodes hàbils de caça i s'estableixen les vedes especials per a la temporada 2001-2002 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/06/(1)/dof/vci/html**

### Dades del document

Número de DOGV
:   4024

Data del DOGV
:   19-06-2001

Secció del DOGV
:   I. DISPOSICIONS GENERALS

Número del document
:   2001/5856


Data del document
:   06-06-2001

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * legislació
    * caça
    * regulació de la caça

ORDRE de 6 de juny de 2001, de la Conselleria de Medi Ambient, per la qual es fixen els períodes hàbils de caça i s'estableixen les vedes especials per a la temporada 2001-2002 a la Comunitat Valenciana. [2001/F5856]
  
En compliment del que disposen la Llei de Caça, de 4 d'abril de 1970, i el reglament per a la seua aplicació, de 25 de març de 1971, articles 23 i 25, respectivament; així com del que s'indica en el Decret 50/1994, de 7 de març, del Govern Valencià, pel qual es regulen els plans tècnics d'aprofitament cinegètic, en l'article 33.2 de la Llei 4/1989 de 27 de març, de Conservació dels Espais Naturals i de la Flora i Fauna Silvestres, i en l'article 4 del Decret 1.095/1989, de 8 de setembre, sobre espècies cinegètiques, cal assenyalar les limitacions i les èpoques hàbils de caça que regeixen durant la temporada 2001-2002.
  
En conseqüència, a proposta de la Direcció General de Planificació i Gestió del Medi, oïdes les comissions provincials de caça, i en l'exercici de les facultats que tinc atribuïdes,
  
ORDENE
  
Article 1. Objecte i àmbit
  
És objecte de la present ordre la regulació dels períodes hàbils de caça i l'establiment de les vedes especials per a la temporada 2001-2002 en la Comunitat Valenciana. Tot això, sense perjudici dels vedats privats de caça, on s'ha d'aplicar el que disposen les resolucions aprovadores dels plans tècnics d'aprofitament cinegètic de cada vedat. per a allò regulat expressament en aquests plans cal atenir-se al que s'estableix en la present ordre.
  
Article 2. Espècies cinegètiques i d'altres la caça de les quals està sotmesa a autorització especial
  
Les espècies la caça de les quals queda autoritzada en les seues diferents modalitats es detallen en l'annex I.
  
Article 3. Períodes i dies hàbils
  
3.1. S'estableixen per a les diferents modalitats de caça els següents períodes i dies hàbils de caràcter general.
  
3.1.1. Caça menor en temporada general: del 12 d'octubre de 2001 al 6 de gener de 2002.
  
3.1.2. Caça del conill amb gossos i sense armes en pretemporada
  
Es podran caçar conills (Oryctolagus cuniculus) amb ajuda de gossos i sense armes des del 22 de juliol fins al 7 d'octubre de 2001.
  
3.1.3. Mitja veda
  
Del 19 d'agost al 2 de setembre de 2001, els dijous, dissabtes i diumenges, només des de llocs fixos, i podran les caçadors auxiliar-se de gossos per al cobrament de les peces. La guatla es podrà caçar en mà i amb gos en aquest mateix període.
  
Aquesta modalitat només s'autoritzarà en els terrenys d'aprofitament cinegètic especial que la tinguen aprovada en el seu pla de caça.
  
3.1.4. Pròrroga de tords i estornells
  
Del 7 de gener al 3 de febrer de 2002, dissabtes, diumenges i festius, en tot tipus de terrenys.
  
A partir del tancament del període hàbil per a la caça menor, dia 6 de gener, sols podrà caçar-se des de llocs fixos. Per desplaçar-s'hi, caldrà portar les armes enfundades, o bé, descarregades i obertes. Durant la pròrroga, el caçador podrà auxiliar-se d'un gos per al cobrament de les peces.
  
3.1.5. Caça de perdiu amb reclam mascle
  
Fent ús de l'autorització que la Llei 4/1989, de 27 de març, de Conservació dels Espais Naturals i de la Flora i Fauna Silvestres, concedeix per a aquesta modalitat de caça en la disposició addicional setena, es permet en terrenys d'aprofitament cinegètic especial, en les següents condicions:
  
4.7.1.9. A Alacant
  
· Zona baixa: del 13 de gener al 17 de febrer de 2002.
  
· Zona alta: del 27 de gener al 3 de març de 2002.
  
La zona alta comprén els següents termes municipals: Agres, Alcocer de Planes, Alcoleja, Alcoi, Alfafara, Almudaina, l'Alqueria d'Asnar, Balones, Banyeres de Mariola, Benasau, Beneixama, Beniardá, Beniarrés, Benigembla, Benifallim, Benifato, Benilloba, Benillup, Benimantell, Benimarfull, Benimassot, Biar, Bolulla, Busot, el Camp de Mirra, Cañada, Castalla, Castell de Castells, Cocentaina, Confrides, Elda, Facheca, Famorca, Gaianes, Gorga, Guadalest, Ibi, l'Orxa, Millena, Murla, Muro de Alcoy, Onil, Parcent, Penàguila, Petrer, Pinoso, Planes, Quatretondeta, Relleu, Salinas, Sax, Sella, Tárbena, Tibi, Tollos, la Torre de les Maçanes, la Vall d'Alcalà, Vall de Gallinera, Vall de Laguar, Vall de Ebo, Villena y Xixona.
  
La zona baixa comprén la resta de termes municipals de la província d'Alacant.
  
1.0.5.5. A Castelló i València, el període hàbil serà el comprés entre el 20 de gener i el 17 de febrer de 2002.
  
Durant aquest període se suspendrà la caça del tord des de lloc fix.
  
Els terrenys d'aprofitament cinegètic especial situats al terme municipal de Bocairent (València) i al sud de la carretera comarcal 3316 tindran el mateix període hàbil que la zona alta de la província d'Alacant.
  
2.7.6.3. Els llocs s'hauran de situar a més de 500 metres del límit cinegètic més pròxim, llevat d'acord entre titulars de vedats limítrofs.
  
8.7.7.8. Els titulars dels vedats podran avançar o endarrerir una setmana el període de caça autoritzat, mantenint el mateix nombre de dies, únicament amb la notificació prèvia per escrit a la direcció territorial corresponent de la Conselleria de Medi Ambient, amb un mínim de 15 dies d'antelació a l'inici.
  
3.1.6. Falconeria
  
0.1.7.2. El període hàbil per a la pràctica de la caça amb rapinyaires serà el comprés entre 12 d'octubre de 2001 i el 31 de gener de 2002, i s'autoritzarà la captura de una presa de grandària mitjana o dues preses de grandària menuda per rapinyaire i dia.
  
8.9.7.5. Durant el període de mitja veda i, si és el cas, el període extraordinari del conill, es podran caçar amb aus de falconeria les espècies caçables per a aquests períodes, amb iguals quantitats, en vedats privats amb autorització del seu titular.
  
2.3.8.7. Es podrà entrenar les aus de falconeria de l'1 de juliol al 31 de març, amb preses d'escapada degudament marcades o sobre les espècies potencialment perjudicials per a l'agricultura o la caça, segons es disposa en l'article 5 de l'Ordre de 15 de juny de 1988 de la Conselleria d'Agricultura i Pesca, llevat del conill fora del període hàbil per a la caça menor, en general, i períodes extraordinaris, si és el seu cas. Als vedats privats de caça cal autorització del seu titular.
  
3.1.7. Aus aquàtiques
  
3.0.9.8. Períodes
  
· Terrenys declarats d'aus aquàtiques
  
Alacant, Castelló, València: del 12 d'octubre de 2001 al 27 de gener de 2002, els dissabtes, diumenges i festius.
  
· Per a la resta de les zones, només es podrà practicar la caça d'aus aquàtiques des del dia 12 d'octubre de 2001 fins al 6 de gener de 2002, els mateixos dies hàbils que la caça menor en general.
  
· A tots els termes municipals afectats, totalment o parcialment, per la zona que és objecte del Pla Especial de Protecció del Parc Natural de l'Albufera, hi serà d'aplicació el que es disposa en el reglament especial de caça, que aprovarà la Direcció General de Planificació i Gestió del Medi.
  
0.6.5.0. Terrenys
  
Es consideren terrenys d'aus aquàtiques els vedats donats d'alta com a tals d'acord amb l'article 2 de l'Ordre de 15 de juny de 1988, de la Conselleria de Agricultura i Pesca.
  
2.1.2.3. La caça d'aus aquàtiques es permet des d'una hora abans de l'eixida del sol fins una hora després de la posta, preses aquestes de l'almanac.
  
6.3.3.4. Els titulars dels vedats privats de caça d'aus aquàtiques hauran de programar les tirades organitzades en un calendari, que cal que presenten abans del 15 de setembre en la direcció territorial corresponent de la Conselleria de Medi Ambient.
  
3.1.8. Caça major
  
3.6.4.3. Senglar (Sus scrofa)
  
- En temporada del 12 d'octubre de 2001 al 6 de gener de 2002.
  
Cal l'autorització de la direcció territorial corresponent, de les caceres en les quals hagen de participar més de 9 caçadors o més de 15 gossos.
  
- Del 16 de setembre al 7 d'octubre de 2001 i del 7 de gener al 10 de febrer de 2002, s'autoritza la caça del senglar i la rabosa (Vulpes vulpes), prèvia autorització administrativa. La munició que cal utilitzar serà la bala.
  
9.4.4.4. Resta d'espècies de caça major
  
· Reserves nacionals de caça i vedats de caça major. El període hàbil serà el que estableixen els respectius plans d'aprofitament cinegètic.
  
· Restants tipus de terrenys. Les direccions territorials de la Conselleria de Medi Ambient podran autoritzar la caça mitjançant permís específic, i s'hi podrà abatre un sol exemplar per persona autoritzada.
  
3.2. Dies hàbils
  
Als terrenys d'aprofitament comú (lliures) i per a les següents modalitats de caça els dies hàbils es restringiran al que s'especifica a continuació:
  
- Caça de conill amb gossos i sense armes en pretemporada: dijous, dissabtes, diumenges i festius.
  
- Caça menor en general: diumenges i festius, inclou aquàtiques.
  
- Caça de conill amb gossos i sense armes en temporada;: dissabtes, diumenges i festius.
  
- Caça del senglar en temporada: dissabtes, diumenges i festius.
  
- Caça de tord en lloc fix: dijous, dissabtes, diumenges i festius.
  
- Caça de tord des de lloc fix en pròrroga: dissabtes i diumenges.
  
Article 4. Limitacions de caràcter autonòmic
  
4.1. Nombre màxim de captures
  
El nombre màxim de captures individual màxim ?per caçador i dia- als terrenys de aprofitament comú o lliures, s'hi fixa en l'annex II per a tot el període hàbil.
  
Als terrenys sotmesos a règim cinegètic especial o vedats, no s'hi aplica cap limitació de la quantitat de captures, que s'ha de fer d'acord amb el pla tècnic de caça aprovat, llevat dels casos següents:
  
Tórtora, tudó i guatla: s'estableix una quantitat màxima total ?la suma de les tres espècies- de huit peces per caçador i dia. Aquesta xifra es podrà superar si, abans de l'1 d'agost, el titular del vedat sol·licita a la corresponent direcció territorial de Medi Ambient la seua ampliació, i justifica les raons per a superar aquesta quantitat. En tot cas, les captures totals no poden superar les del pla tècnic de caça aprovat.
  
4.2. Gossos
  
4.2.1. Les gossades hauran d'estar inscrites necessàriament en el Registre de Nuclis Zoològics de la Comunitat Valenciana. La certificació d'estar inscrites en un registre similar en la comunitat autònoma de procedència serà documentació indispensable per a la participació de les gossades en qualsevol activitat cinegètica.
  
4.2.2. Queda prohibida per a la caça del senglar la utilització de les següents races de gossos: buldog, pitbull, rottweiler, bòxer, dòberman, pastor alemany i gos de presa canari.
  
4.2.3. En la caça del senglar, les gossades o agrupació de gossos que intervinguen no podran estar compostes per més d'un gos d'agafada per cada cinc d'aquells o fracció.
  
4.3. Enregistraments
  
4.3.1. Queda prohibida la tinença i utilització en terrenys cinegètics dels enregistraments i aparells o mitjans mecànics que reproduïsquen els sorolls, pel fet de considerar-se procediments massius i no selectius, a l'empara de l'article 34.a) de la Llei 4/1989, de 27 de març.
  
4.3.2. En el supòsit que concórregueren les circumstàncies de l'article 28.2 de l'esmentada Llei 4/1989, es faculten els directors territorials de la Conselleria de Medi Ambient per a expedir les autoritzacions excepcionals corresponents.
  
4.4. Furó
  
Queda prohibit l'ús de furons per a les activitats cinegètiques, excepte per al control de danys agroforestals o com auxiliar en tasques de captura de conills per a la seua posterior vacunació. En ambdós casos es requereix autorització administrativa.
  
4.5. Terrenys incendiats
  
4.5.1. Queda prohibit tot tipus de caça fins al 12 d'octubre de 2002, en aquells terrenys que durant 2001 hagen sofrit o sofrisquen el pas d'incendis forestals, es prohibeix igualment en aquells terrenys que hagen quedat com a enclavaments menors de 250 hectàrees sense cremar dins del perímetre de l'incendi. Tot això, amb independència de la qualificació cinegètica d'aquests terrenys.
  
4.5.2. Durant la pràctica de la caça, el pas per les zones objecte de l'esmentada prohibició es realitzarà amb les armes desmuntades.
  
4.5.3. Excepcionalment, els directors territorials podran autoritzar la caça en els terrenys incendiats amb motiu de danys a l'agricultura o a fi d'evitar desequilibris de població.
  
4.6. Cartutxos
  
Serà obligació del caçador recollir les beines dels cartutxos utilitzades durant l'exercici de la caça.
  
Article 5. Limitacions i excepcions cinegètiques de caràcter provincial
  
5.1. Alacant
  
a) Queda prohibida la caça al Parc Natural del Penyal d'Ifac.
  
b) Queda prohibida la caça a l'embassament de Crevillent; al de Beniarrés, des de la presa fins al pont de Benàmer (Muro de Alcoy); i també es prohibeix la caça d'aus aquàtiques a l'embassament de la Pedrera.
  
5.2. Castelló
  
a) Es prohibeix la caça en els refugis de caça de la desembocadura del riu Millars i del Desert de les Palmes.
  
b) Es prohibeix la caça a l'Estany de Nules.
  
c) Es prohibeix la caça de l'ascle o ànec griset.
  
5.3. València
  
a) Als terrenys d'aprofitament cinegètic comú situats a l'est de les carreteres nacionals 340 (Barcelona-València) i 332 (València-Alacant), des de la seua entrada en la província de València fins a Oliva, i carretera comarcal 3318 (Oliva-Pego) fins al límit de la província, solament es permet la caça els dissabtes, diumenges i festius, en el període comprès entre el 12 d'octubre de 2001 i el 6 de gener de 2002.
  
b) Queda prohibida la caça a l'Estany de Cullera.
  
c) Queda prohibida la caça a la forest de Portaceli i els seus enclavaments, llevat de la caça amb gossos i sense armes; s'hi limita el nombre de caçadors per colla a tres amb un màxim de sis gossos i un màxim de tres gossos per persona.
  
d) Queda prohibida la caça al paratge Masía del Collado, terme municipal de Dos Aguas.
  
Article 6. Caça amb arc
  
S'autoritza la caça major amb les modalitats d'aguait, batuda i espera, com també la caça menor amb arc amb les mateixes condicions que utilitzant qualsevol altre tipus de armes, amb els requisits que es detallen tot seguit. La finalitat és evitar que especialment les peces de caça major se'n vagen ferides.
  
6.1. Arcs
  
Els arcs utilitzats per a la pràctica de la caça hauran de tenir les següents potències mínimes següents:
  
Per a caça menor:
  
Tots els tipus a partir de 30 lliures (13,50 kg) a l'obertura de l'arquer/a.
  
Per a caça major:
  
Tots els tipus a partir de 45 lliures (20,25 kg) a l'obertura de l'arquer/a.
  
6.2. Fletxes i puntes
  
- Per a la caça d'aus al vol les fletxes de caça que cal utilitzar-les emplomallades obligatòriament amb plomes amples del tipus flu-flu.
  
- Per a la caça menor, les puntes han de ser d'impacte i puntes amb fulles de tall.
  
- Per a la caça major, únicament es podran utilitzar puntes de tall.
  
- Queden prohibides les puntes que pel seu disseny pogueren impedir l'extracció.
  
- Cap fletxa pot anar equipada amb puntes explosives ni impregnada amb substàncies verinoses.
  
- Les tiges de les fletxes seran de fusta, alumini o els de carboni construïts amb diverses capes en diferents direccions.
  
Article 7. Estadística
  
En exercici del que s'estableix en l'article 35.3 de la Llei 4/1989, de 27 de març, els titulars de vedats de caça hauran de resumir en un informe el resultat dels aprofitaments realitzats durant la temporada, especificant el nombre d'exemplars de cada espècie cobrats i altres dades d'interés amb fins estadístics. Aquests informes s'ajustaran al model que s'establisca i hauran de ser remesos a la corresponent direcció territorial de Medi Ambient abans del 31 de març de cada any.
  
Article 8. Valoració complementària d'espècies cinegètiques
  
En l'annex III es fixa el valor de reposició estimat per a les espècies cinegètiques que complementa l'Ordre de 17 de març de 1987, de la Conselleria de Agricultura i Pesca, per la qual s'actualitzen les valoracions de les espècies protegides i no protegides de la Fauna de la Comunitat Valenciana.
  
Disposicions addicionals
  
Primera
  
Faculte els directors territorials per a autoritzar:
  
- Avançar o endarrerir una setmana el període de mitja veda per comarques naturals constituïdes per termes municipals complets.
  
- L'ensinistrament dels gossos de gossada en època de veda en les condicions que estimen oportunes.
  
- L'endarreriment en l'obertura i tancament de la temporada de caça menor en general als vedats de caça de la comarca de la Plana Utiel-Requena (València), amb començament el 21 d'octubre de 2001 i acabament el 13 de gener de 2002.
  
Segona
  
L'adquisició i solta no autoritzada de peces vives de caràcter cinegètic en qualsevol tipus de terreny infringeix allò establert en l'article 34.e) de la Llei 4/1989, expressament indicat en el seu article 38.13, i es classificarà i sancionarà d'acord amb l'article 39 d'aquesta mateixa disposició legal.
  
El trasllat i solta de peces de caça viva requereix l'autorització de la corresponent direcció territorial de la Conselleria de Medi Ambient, prèvia sol·licitud feta amb 15 dies d'antelació com a mínim.
  
Aquesta autorització no serà necessària per als concursos i les tirades amb guatla japonesa (Coturnix coturnix v. japonica) i colom (Columba ssp.) que es facen en camps de tir legalitzats, sempre que les peces provinguen de granges cinegètiques o explotacions industrials que compten amb autorització expressa per a la producció i venda de peces de caça vives.
  
Aquells concursos i competicions no inclosos en el punt anterior, hauran de ser tramitats a través de les delegacions provincials de la Federació Territorial Valenciana de Caça, les quals hauran de presentar un calendari únic de tirades a les direccions territorials corresponents abans del 15 de gener de l'any 2002.
  
Tercera
  
Les sol·licituds per a caçar en zones de caça controlada i a vedats socials es podran presentar a la corresponent direcció territorial entre els dies 1 de juliol i 31 d'agost. El sorteig es farà el segon dijous de setembre a les 11.00 hores, en les oficines de les citades dependències.
  
Quarta
  
Per a tot això ara no regulat per la present ordre, caldrà ajustar-se al que s'estableix en la Llei de Caça vigent i el seu reglament; en l'Ordre de 15 de juny de 1988, de la Conselleria d'Agricultura, Pesca i Alimentació, i en la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
Disposicions finals
  
Primera
  
Es faculta la Direcció General de Planificació i Gestió del Medi de la Conselleria de Medi Ambient per a dictar totes les resolucions que calguen per al desplegament d'aquesta ordre.
  
Segona
  
Aquesta ordre entrarà en vigor l'endemà d'haver sigut publicada en el Diari Oficial de la Generalitat Valenciana.
  
València, 6 de juny de 2001
  
El conseller de Medi Ambient,
  
FERNANDO MODREGO CABALLERO
  
Annex I
  
- Caça menor en general:
  
Conill (Oryctolagus cuniculus), llebre (Lepus capensis), rabosa (Vulpes vulpes), perdiu (Alectoris rufa), guatla (Coturnix coturnix), tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), tórtora turca (Streptopelia decaocto), becada (Scolopax rusticola), merita (Vanellus vanellus), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus), estornell vulgar (Sturnus vulgaris), estornell negre (Sturnus unicolor), garsa (Pica pica), gralla (Corvus monedula), cornella (Corvus corone); i també les espècies faisà (Phasianus colchicus), guatla japonesa (Coturnix coturnix v. japonica), colí de Virgínia (Colinus virginianus) i colí de Califòrnia (Lophortix californica).
  
- Aus aquàtiques:
  
Ànec collverd (Anas platyrhynchos), ascle o ànec friset (Anas strepera), piuló o ànec xiulador (Anas penelope), cua de jonc o ànec cuallarg (Anas acuta), cullerot o bragat (Anas clypeata), sivert (Netta rufina), xarxet (Anas crecca), roncadell o xarrasclet (Anas querquedula), boix (Aythya ferina), morell capellut (Aythya fuligula), fotja (Fulica atra), bequeruda (Gallinago gallinago), bequet (Lymnocryptes minima), gavina vulgar (Larus ridibundus), gavinot argentat del Mediterrani (Larus cachinnans) i gavinot fosc (Larus fuscus).
  
- Mitja veda:
  
Tudó (Columba palumbus), xixella (Columba oenas), colom roquer (Columba livia), tórtora (Streptopelia turtur), tórtora turca (Streptopelia decaocto), guatla (Coturnix coturnix), estornell vulgar (Sturnus vulgaris), estornell negre (Sturnus unicolor), garsa o blanca (Pica pica), gralla (Corvus monedula) i cornella (Corvus corone).
  
- Prórroga de tords i estornells:
  
Estornell vulgar (Sturnus vulgaris), estornell negre (Sturnus unicolor), tord comú (Turdus philomelos), tordanxa (Turdus pilaris), tord ala-roig (Turdus iliacus), griva (Turdus viscivorus) i garsa (Pica pica).
  
- Caça major:
  
Cèrvol (Cervus elaphus), daina (Dama dama), mufló (Ovis musimon), cabra salvatge (Capra pyrenaica), arruí (Ammotragus lervia) i senglar (Sus scrofa).
  
- Captura en viu d'aus fringílides:
  
Verdum (Carduelis chloris), gafarró (Serinus serinus), cadernera (Carduelis carduelis), passerell (Carduelis cannabina), pinsà comú (Fringilla coelebs).
  
Annex II
  
Nombre màxim de captures (terrenys lliures)
  
Perdiu, conill i llebre: 2 peces (en total)
  
Tords: 15 peces
  
Annex III
  
Ordre Artiodactyla
  
Familia Bovidae
  
Arruí (Ammotragus lervia): 100.000 PTA.
  
Ordre Columbiformes
  
Família Columbidae
  
Tórtora turca (Streptopelia decaocto): 1.000 PTA.
  
Annex IV
  
Documentació que s'ha de presentar a les direccions territorials per a sol·licitar autoritzacions excepcionals i expresses, a l'empara de l'article 28.2 de la Llei 4/1989, de 27 de març, de Conservació dels Espais Naturals i de la Flora i Fauna Silvestres.
  
1. Dades identificatives del titular
  
2. Espècie que es vol caçar i nombre d'exemplars
  
3. Mètode que es vol emprar i nombre d'unitats de l'art que s'ha d'emprar
  
4. Dades de l'àrea de caça (vedat)
  
5. Dades identificatives del personal qualificat que s'ha d'utilitzar (DNI i llicència de caça)
  
6. Dades d'inici i final de l'activitat
  
7. Possibles riscos pel mètode, època o àrea
  
8. Dades sobre els controls que se pretenen exercir


Còpia Permalink ELI